钦定古今图书集成/理学汇编/学行典/第200卷 > 胡文奎
## 钦定古今图书集成/理学汇编/学行典/第200卷 > 胡文奎

按《杭州府志》：“胡文奎，馀杭人。少失父，奉母甚恭。万历
戊午七月十五夜，忽雷雨交作，山水突至，奎闻，亟越
房负母避难，亦呼妇挈儿急起。方离床，床即浮，甫出
户，屋随漂没。正皇遽间，见堆阜有桑株，奎即擎母缘
置其上。是时妇提幼子疾呼救，奎曰：‘我但能救母，不
能救若等矣’。遂妇子皆溺死，而奎母获免于难。”